เงินกู้ญี่ปุ่นไม่สะเทือน
สบน. เผย ปัญหาภัยพิบัติในประเทศญี่ปุ่น ไม่ส่งผลกระทบการกู้เงินของไทยกับสถาบันการเงินระหว่างประเทศของญี่ปุ่น ระบุได้เบิกจ่ายเกือบเต็มจำนวนแล้ว
16 มี.ค. 2554

สบน. เผย ปัญหาภัยพิบัติในประเทศญี่ปุ่น ไม่ส่งผลกระทบการกู้เงินของไทยกับสถาบันการเงินระหว่างประเทศของญี่ปุ่น ระบุได้เบิกจ่ายเกือบเต็มจำนวนแล้ว
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า ปัญหาภัยพิบัติในประเทศญี่ปุ่น ไม่ส่งผลกระทบการกู้เงินของไทยกับสถาบันการเงินระหว่างประเทศของญี่ปุ่น ซึ่งโครงการเงินกู้ได้เซ็นกู้และเบิกจ่ายเกือบเต็มจำนวนแล้ว และส่วนที่เหลือก็คาดว่าไม่น่ามีปัญหา เพราะประเทศญี่ปุ่นมีเงินจำนวนมาก แม้ว่าจะมีปัญหาภายในประเทศเกินขึ้นรุนแรงมากก็ตาม
ดังนั้นการกู้เงินจาก องค์การความร่วมมือระหว่างประเทศแห่งญี่ปุ่น (ไจก้า)ปัจจุบันสัดส่วนหนี้ต่างประเทศของไทยอยู่ที่ราว 7-8% ของหนี้สาธารณะของประเทศทั้งหมด และในจำนวนนั้น 70-80% เป็นหนี้ที่กู้จากญี่ปุ่น ในโครงการสำคัญๆ ของไทย อาทิ  โครงการพัฒนาท่าอากาศยานสุวรรณภูมิระยะที่ 2 ของบริษัท ท่าอากาศยานไทย จำกัด (มหาชน) หรือ ทอท. และโครงการขยายถนนทางสายหลักเป็น 4 ช่องจราจร ระยะที่ 2 ของกรมทางหลวง จะไม่มีปัญหากู้เงินจากญี่ปุ่นไม่ได้อย่างแน่นอน
ขณะที่สำนักงานเศรษฐกิจการคลัง (สศค.) ประเมินว่า การเพิ่มสภาพคล่องของธนาคารกลางญี่ปุ่นจะสร้างแรงกดดันให้ค่าเงินเยนมีแนวโน้มอ่อนค่าลงในระยะกลางถึงระยะยาว